Campania pro le neologismo anglese "santorum"

Le campania pro le neologismo anglese "santorum" comenciava con un concurso conducite per Dan Savage, un scriptor de chronica de aviso sexual e activista pro le derectos LGBT. Savage demandava que su lectores crea un definition pro le parola "santorum," respondente al punctos de vista de Rick Santorum, qui tunc era un senator statounitese, super le homosexualitate e le maritage inter personas del mesme sexo. In su commentos, Santorum diceva que "in tote le societates, le definition del maritage nunquam, in mi scientia, ha includite le homosexualitate. Io non dice isto pro attaccar le homosexualitate. Il non es, vos sape, viro e infante, viro e can, o qualcunque le caso sia."

In consequentia, Savage annunciava le ganiator, que definiva "santorum" como "le mixtura spumose de materia fecal e lubricante que occasionalmente resulta de sexo anal," e creava un sito de web, spreadingsantorum.com, pro promover le definition, que deveniva un alte resultate de cercas in linea per Google, Yahoo, e Bing.

Le campania es un del exemplias le plus succedite de un "bomba de Google," quando homines inunda le motores de cerca web per resultates diffamatori re lor inimico.

Categoria:LGBT
Categoria:Lingua anglese
Categoria:Statos Unite de America